પ્રારંભે જાણીતા નૃત્યાંગના શ્રીમતી વૈશાલીબેન સોલંકીના માર્ગદર્શન હેઠળ બાળાઓએ ગણેશવંદના રજૂ કરી પ્રેક્ષકવર્ગની દાદ મેળવી હતી. આ ઉપરાંત મૈત્રી ગણાત્રા, દેદીત્યા શુક્લ, રિદ્ધિ રાઠોડ, હેત્વી ગણાત્રા, અનન્યા મજીઠિયા, વૃત્તિ પટેલ, વૃંદા વેદએ સજીવ કૃષિ ડાન્સ તથા ટિપ્પણી નૃત્ય રજૂ કરેલું. ટિપ્પણી નૃત્યની બાલિકાઓ જયપુર, દિલ્લી અને પુનામાં નેશનલ એવોર્ડ મેળવી ચૂકી છે. સંગીત વર્ગના તાલીમાર્થીઓએ ‘સાત સૂરોના સરનામે ‘ ગીતની રજૂઆત પછી બાળાઓએ ભગવતી સેંઘાણીના નેતૃત્વમાં જૂના ફિલ્મગીતોની શ્રેણી રજૂ કરી હતી.